సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
భారత్ vs CA XI ప్రాక్టీస్ మ్యాచ్ డ్రా..!
ఓపెనర్ మురళీ విజయ్ (129: 132 బంతుల్లో 16x4, 5x6) శతకంతో చెలరేగగా.. మరో ఓపెనర్ కేఎల్ రాహుల్ (62: 98 బంతుల్లో 8x4, 1x6) ఎట్టకేలకి ఫామ్ అందుకున్నాడు.
Samayam Telugu | Updated:
Dec 1, 2018, 01:06PM IST
సిడ్నీ వేదికగా క్రికెట్ ఆస్ట్రేలియా ఎలెవన్ టీమ్‌తో జరిగిన నాలుగు రోజుల ప్రాక్టీస్ మ్యాచ్‌ని భారత్ జట్టు శనివారం డ్రాగా ముగించింది. డిసెంబరు 6 నుంచి ఆస్ట్రేలియా జట్టుతో తొలి టెస్టు ప్రారంభకానున్న నేపథ్యంలో.. ప్రాక్టీస్ కోసం భారత్ జట్టు ఈ మ్యాచ్ ఆడగా.. టాప్ ఆర్డర్ బ్యాట్స్‌మెన్ లయ అందుకున్నారు. ఈరోజు ఓపెనర్ మురళీ విజయ్ (129: 132 బంతుల్లో 16x4, 5x6) శతకంతో చెలరేగగా.. మరో ఓపెనర్ కేఎల్ రాహుల్ (62: 98 బంతుల్లో 8x4, 1x6) ఎట్టకేలకి ఫామ్ అందుకున్నాడు. దీంతో.. మ్యాచ్‌లో ఆఖరి రోజైన శనివారం ఆట ముగిసే సమయానికి భారత్ జట్టు రెండో ఇన్నింగ్స్‌లో 211/2తో నిలిచింది.
బుధవారం ఆరంభంకావాల్సిన ఈ మ్యాచ్ వర్షం కారణంగా ఒక్కరోజు ఆలస్యంగా.. గురువారం ప్రారంభమైంది. టాస్ ఓడి తొలుత బ్యాటింగ్ చేసిన భారత్ జట్టు.. ఓపెనర్ పృథ్వీ షా (66), పుజారా (54), విరాట్ కోహ్లి (64), రహానె (56), హనుమ విహారి (53) అర్ధశతకాలు బాదడంతో తొలి ఇన్నింగ్స్‌లో 358 పరుగులు చేసింది. అనంతరం మొదటి ఇన్నింగ్స్ ఆరంభించిన ఆస్ట్రేలియా జట్టు.. హారీ నిల్సెన్ (100: 170 బంతుల్లో 9x4), అరోన్ హార్డీ (86: 141 బంతుల్లో 10x4, 1x6) నిలకడగా ఆడటంతో 544 పరుగులతో బదులిచ్చింది. దీంతో.. 186 పరుగుల లోటుతో రెండో ఇన్నింగ్స్ ఆరంభించిన భారత్ జట్టు మ్యాచ్‌లో ఆఖరిరోజైన శనివారం ఆట ముగిసే సమయానికి 211/2తో నిలిచింది.